FFOs vedtekter

Vedtatt på FFOs kongress 28. november 2021

***Innhold***

[§1 - Funksjonshemmedes Fellesorganisasjon 3](#_Toc49260785)

[§2 - Medlemskap 4](#_Toc49260786)

[§3 - FFOs struktur 6](#_Toc49260787)

[§4 - FFOs beslutningsregler 7](#_Toc49260788)

[§5 - FFOs kongress og FFOs årsmøte i fylker og kommuner 10](#_Toc49260789)

[§6 - Ekstraordinær kongress og ekstraordinært årsmøte 13](#_Toc49260790)

[§7 – FFOs valgkomité 14](#_Toc49260791)

[§8 - FFOs representantskap 16](#_Toc49260792)

[§9 - FFOs hovedstyre og styret i fylkes- og kommune-FFO 17](#_Toc49260793)

[§10 - FFOs sekretariat 20](#_Toc49260794)

[§11 – FFOs fylkesledd – Fylkes-FFO 21](#_Toc49260795)

[§12 - FFOs lokale ledd – Kommune-FFO 22](#_Toc49260796)

[§13 - Unge funksjonshemmede 23](#_Toc49260797)

[§14 - FFOs kontingent 24](#_Toc49260798)

[§15 - Utmelding 25](#_Toc49260799)

[§16 - Opphevelse av medlemskap for FFOs medlemsorganisasjoner 26](#_Toc49260800)

[§17 – Sanksjoner for FFO i fylker og kommuner 26](#_Toc49260801)

[§18 - Habilitetsregler 29](#_Toc49260802)

[§19 - Oppløsning 30](#_Toc49260803)

[§20 - Uenighet/tvist om forståelsen av FFOs vedtekter 31](#_Toc49260804)

[§21 - Ikrafttreden 32](#_Toc49260805)

[Vedlegg 1: Forretningsorden for FFO 33](#_Toc49260806)

[Vedlegg 2: Valgreglement for valg i FFO 35](#_Toc49260807)

[Vedlegg 3: Retningslinjer for behandling av medlemskap i FFO 37](#_Toc49260808)

# § 1 – Funksjonshemmedes Fellesorganisasjon

## 1. Hva er FFO?

Funksjonshemmedes Fellesorganisasjon (FFO) er en paraplyorganisasjon for organisasjoner av mennesker med funksjonshemming og kronisk sykdom og deres pårørende. FFO er partipolitisk uavhengig.

## 2. Mål

FFOs overordnede mål er samfunnsmessig likestilling og deltakelse for mennesker med funksjonshemming og kronisk sykdom og deres pårørende*.* FFO motarbeider alle former for diskriminering av mennesker med funksjonshemming og krever anerkjennelse av alle menneskers likeverd, like rettigheter og like muligheter. Likestilling og deltakelse innebærer at funksjonshemmedes organisasjoner gis medbestemmelse og anerkjennelse som funksjonshemmedes representanter.

## 3. FFOs virksomhetside

FFO skal gjennom sin virksomhet skape samarbeid, særlig i politiske saker, mellom funksjonshemmedes organisasjoner i samfunnet både lokalt, nasjonalt og internasjonalt.

FFO skal bidra til å bygge kompetanse gjennom opplæring, utveksling av informasjon og debatt medlemsorganisasjonene imellom.

I saker som er felles for funksjonshemmedes organisasjoner, arbeider FFO med interessepolitisk påvirkning gjennom

* å dokumentere samfunnsmessige forhold av betydning for mennesker med funksjonshemming og kronisk sykdom og deres pårørende
* å spre opplysning om situasjoneni samfunnet for mennesker med funksjonshemming og kronisk sykdom og deres pårørende
* å ha kontakt med politiske og administrative myndigheter på relevant nivå

## 4. Definisjon av funksjonshemming

FFO forstår funksjonshemming som en konflikt mellom individets forutsetninger og samfunnets krav.

Samfunnets vilje til å kompensere og redusere følgene av funksjonshemming er avgjørende for individets livskvalitet. Overordnet er viljen til lovfesting av individets rettigheter, tilrettelegging av sosiale og fysiske miljø samt rettferdig sosial og økonomisk fordeling i samfunnet.

# § 2 – Medlemskap

## 1. Medlemskap

Landsdekkende organisasjoner av mennesker med funksjonshemming og kronisk sykdom og deres pårørende som har behov for bistand til å ivareta egne interesser, kan bli medlem av fellesorganisasjonen. Med landsdekkende menes medlemmer i minst fire (4) fylker.

## 2. Gjennomgående medlemskap

FFO har krav til gjennomgående medlemskap. Dette innebærer at FFOs medlemsorganisasjoner nasjonalt er medlem av alle fylkes- og kommune-FFO med sine lokale ledd eller kontaktpersoner.

Organisasjoner som ikke har egne lokale ledd, kan oppnevne kontaktperson(er) som skal representere organisasjonen i fylkes-/kommune-FFO**.** Medlemsorganisasjonene er forpliktet til å legge forholdene til rette for et lokalt samarbeid.

## 3. Søknad om medlemskap

Ved søknad om medlemskap skal det vurderes om det allerede finnes et organisasjonstilbud i FFO for gruppen som søkerorganisasjonen representerer. Det skal føres forhandlinger/drøftinger mellom søkerorganisasjonen og aktuell(e) medlemsorganisasjoner i FFO.

Søknader om medlemskap skal vurderes opp mot gjeldende retningslinjer for behandling av søknader om medlemskap i FFO vedtatt av FFOs representantskap. Alle søknader legges frem for FFOs hovedstyre med en redegjørelse for hvordan organisasjonen tilfredsstiller kravene til medlemskap. Søknader om medlemskap avgjøres av FFOs representantskap etter innstilling fra FFOs hovedstyre.

## 4. Krav til medlemskap

For å kunne oppnå medlemskap i FFO

1. må organisasjonen organisere mennesker med funksjonshemming, kronisk sykdom og deres pårørende
2. må organisasjonen sikre mennesker med funksjonshemming og kronisk sykdom og deres pårørende avgjørende innflyt­else i organisasjonen
3. må organisasjonen bygge på individuelt medlemskap, og alle men­nesker med funksjonshemming og kronisk sykdom og deres pårørende må kunne bli medlem
4. må organisasjonen være demokratisk
5. må organisasjonen være åpen for medlemmer fra hele landet
6. må organisasjonen være en interesseorganisasjon som arbeider for å fremme medlemmenes interesser
7. må organisasjonen ha målsetting om samfunnsmessig likestilling og deltakelse for organisasjonens medlemmer og være interessert i samfunnspolitisk arbeid
8. må organisasjonen delta i FFOs organer, holde FFO underrettet om organisasjonens syn på samfunnspolitiske spørs­mål, spre informa­sjon om FFOs arbeid til egne medlemmer og organisasjonsledd og til å delta aktivt i fylkes- og kommune-FFO, der organisasjonen har lag eller kontaktpersoner.
9. må organisasjonen anerkjenne FFOs verdigrunnlag og arbeide for gjennomslag av FFOs gjeldende politikk

Retningslinjer for behandling av medlemskap fremgår av vedlegg 3.

# § 3 – FFOs struktur

FFO består av tre nivåer: nasjonalt, fylkesnivå og kommunenivå. Det er fylkes-FFO i alle fylkes- og kommune-FFO der det er grunnlag for det.

## 1. FFO nasjonalt

FFO nasjonalt sine besluttende organer er:

* FFOs kongress
* FFOs representantskap
* FFOs hovedstyre

## 2. FFO i fylker og kommuner

Fylkes- og kommune-FFOs besluttende organer er:

* FFOs årsmøte
* FFOs styre

## 3. FFOs navn og logo

1. Fellesorganisasjonens offisielle navn er «Funksjonshemmedes Fellesorganisasjon», som forkortes FFO. Fellesorganisasjonens samiske navn er «Doaibmavádjegiid Oktasašsearvi». Fellesorganisasjonens engelske navn er «The Norwegian Federation of Organi­sations of Persons with Disabilities». Forkortelsen FFO brukes både på samisk og på engelsk.

FFOs fylkesledd – fylkes-FFO – skal betegnes «FFO xxx (fylkesnavn)». FFOs lokale ledd – kommune-FFO/bydels-FFO – skal betegnes «FFO yyy (kommunenavn)» eller «FFO yyy (bydelsnavn)».

1. FFOs navn og logo er beskyttet og kan bare benyttes av organisasjonens vedtektsfestede ledd og i henhold til de til enhver tid gjeldende retningslinjer vedtatt i FFOs hovedstyre.

# § 4 – FFOs beslutningsregler

### FFO nasjonalt

## 1. Beslutningsdyktighet

FFOs kongress og representantskap er beslutningsdyktige når de tilstedeværende medlemsorganisasjoner representerer mer enn halvparten av det totale antall stemmer i FFO.

FFOs hovedstyre er beslutningsdyktig når minst halvparten av hovedstyrets

med­lemmer er til stede.

## 2. Stemmerett

1. I FFOs kongress og FFOs representantskap har bare medlemsorganisasjonene stemmerett. Imøter i FFOs hovedstyre har medlemmene én (1) stemme hver.
2. Ingen kan møte med fullmakter fra andre organisasjoner.
3. Et hovedstyremedlem kan ikke være representant for egen organisasjon i FFOs kongress og FFOs representantskap.

## 3. Beregning av stemmetall

1. Medlemsorganisasjonens stemmer i FFOs kongress og representantskap fastsettes ut fra medlemstall for organisasjonene nasjonalt:

 Stemmegruppe 1: 0 – 999 medlemmer: 1 stemme

Stemmegruppe 2: 1 000 – 2 499 medlemmer 2 stemmer

 Stemmegruppe 3: 2 500 – 4 999 medlemmer 3 stemmer

 Stemmegruppe 4: 5 000 – 9 999 medlemmer: 5 stemmer

 Stemmegruppe 5: 10 000 – 19 999 medlemmer: 7 stemmer

 Stemmegruppe 6: 20 000 – 9 stemmer

1. Medlemsorganisasjonenes stemmer avgis enhetlig. Splitting av stemmer er ikke tillatt.

**4.1. FFOs kongress og representantskap**

1. Vedtak er gyldig når forslaget har fått tilslutning fra mer enn halvparten av de

tilstedeværende stemmene.

1. Vedtak om opphevelse av medlemskap for en medlemsorganisasjon er gyldig

når 2/3 av de tilstedeværende stemmene i FFOs representantskap støtter forslaget.

1. Vedtak om vedtektsendringer er gyldig når 2/3 av de tilstedeværende stemmene i FFOs kongress støtter forslaget.
2. Vedtak om oppløsning er gyldig når 3/4 av FFOs totale antall medlemsorganisasjoner i FFOs kongress har stemt for det.
3. Vedtak i FFO kan ikke binde den enkelte medlemsorganisasjons handle­frihet.

**4.2. FFOs hovedstyre**

Styrets vedtak er gyldig når mer enn halvparten av de tilstedeværende har stemt for forslaget.

Vedtak om sanksjoner for FFO i fylker og kommuner er gyldig når 2/3 av hovedstyrets medlemmer stemmer for.

### B) FFO i fylker og kommuner

## 1. Beslutningsdyktighet

FFOs årsmøte i fylkes- og kommune-FFO er beslutningsdyktige uansett hvor mange av medlemsorganisasjonene som er til stede, så sant møtet er lovlig innkalt.

Styret er beslutningsdyktig når minst halvparten av styrets medlemmer er til stede.

## 2. Stemmerett

1. I FFOs årsmøte har bare organisasjonene stemmerett. I møter i styret har alle én (1) stemme hver.
2. Ingen kan møte med fullmakter fra andre organisasjoner
3. Et styremedlem i fylkes- og kommune-FFO kan ikke være representant for egen organisasjon i årsmøter på fylkes- og kommunenivå.

## 3. Beregning av stemmetall

1. For fylkes-FFO deles organisasjonene inn i tre (3) stemmegrupper med bakgrunn i medlemstall for organisasjonene nasjonalt:

Stemmegruppe 1 og 2: 1 stemme

Stemmegruppe 3 og 4: 2 stemmer

Stemmegruppe 5 og 6: 3 stemmer

1. For kommune-FFO har hver organisasjon én stemme.
2. Medlemsorganisasjonenes stemmer avgis enhetlig. Splitting av stemmer er ikke tillatt.

## 4. Vedtak

**4.1 Årsmøte i fylkes- og kommune-FFO**

Vedtak er gyldig når forslaget har fått tilslutning fra mer enn halvparten av de tilstedeværende stemmene.

Vedtak i FFO kan ikke binde den enkelte medlemsorganisasjons handle­frihet.

**4.2 Styret i fylkes- og kommune-FFO**

Styrets vedtak er gyldig når mer enn halvparten av de tilstedeværende har stemt for forslaget.

# § 5 – FFOs kongress og FFOs årsmøte i fylker og kommuner

### FFO nasjonalt

## 1. Myndighet

Kongressen er FFOs høyeste myndighet. Kongressens oppgave er å trekke opp linjene for virksomheten, følge opp hovedstyrets arbeid og velge FFOs hovedstyre.

## 2. Møterett

I FFOs kongress har medlemsorganisasjonene anledning til å møte med to (2) ledere (valgte eller ansatte) eller de representantene organisasjonene oppnevner.

Unge funksjonshemmede og Studieforbundet Funkis kan møte med én observatør med talerett, men uten forslags- og stemmerett.

Fylkes-FFO har anledning til å møte på FFOs kongress med leder eller nestleder. Disse har talerett i alle saker og forslagsrett i alle saker med unntak av valg. Representantene har ikke stemmerett.

## 3. Innkalling

FFOs kongress holdes hvert annet år innen utgangen av november måned. Hoved­styret innkaller FFOs kongress med minst seks (6) måneders skriftlig varsel. Med innkallingen skal følge foreløpig saksliste med melding om forslagsfrister.

Medlemsorganisasjoner og fylkes-FFO som ønsker saker behandlet på kongressen, må sende sakene til hovedstyret minst fire (4) måneder før kongressen. Endelig saksliste og sakspapirer skal sendes medlemsorganisasjonene og fylkes-FFO minst to (2) måneder før kongressen.

## 4. Saksliste for FFOs kongress

Kongressens saksliste skal omfatte følgende:

a) Konstituering

* Godkjenning av beslutningsdyktighet
* Godkjenning av innkallingen
* Godkjenning av sakslisten
* Valg av møtefunksjonærer:
* møteledere
* sekretærer
* protokollunderskrivere
* tellekorps og

andre

b) FFOs vedtekter

c) FFOs program

d) Saker fra medlemsorganisasjonene, hovedstyret og fylkes-FFO

e) Kontingent for de to kommende kalenderårene

f) Valg av hovedstyre

* leder
* 1. nestleder
* 2. nestleder
* ni (9) styremedlemmer

g) Valg av revisor

h) Valg av valgkomité

* leder
* fire (4) medlemmer

### FFO i fylker og kommuner

## 1. Myndighet

Årsmøtet er høyeste myndighet i fylkes-FFO og kommune-FFO, innenfor rammene av vedtak i FFOs kongress og hovedstyre. Årsmøtets oppgave er å trekke opp linjene for egen virksomhet, kontrollere resultatene og velge styre i fylkes- og kommune-FFO.

## 2. Møterett

I årsmøtet har medlemsorganisasjonene rett til å møte medto (2)representanter.

Studieforbundet Funkis kan møte med én observatør med talerett, men uten forslags- og stemmerett.

Kommune-FFO har anledning til å møte på fylkes-FFOs årsmøte med leder eller nestleder. Disse har talerett i alle saker og forslagsrett i alle saker med unntak av valg. Representantene har ikke stemmerett.

## 3. Innkalling

Årsmøtet i FFO holdes hvert år innen 1. mai.

Styret innkaller til årsmøtet senest to (2) måneder før møtet skal holdes. Innkallingen skal være skriftlig. Med innkallingen skal følge foreløpig saksliste med melding om

forslagsfrister. Medlemsorganisasjoner som ønsker saker behandlet på årsmøtet, må sende sakene til styret minst én (1) måned før årsmøtet. Styret skal sende ut fullstendig saksliste med alle innkomne saker og saker som styret legger frem, senest 14 dager før årsmøtet.

## 4. Saksliste for årsmøte i fylkes- og kommune-FFO

Årsmøtets saksliste skal omfatte følgende:

a) Konstituering

* Godkjenning av beslutningsdyktighet
* Godkjenning av innkallingen
* Godkjenning av sakslisten
* Valg av møtefunksjonærer:
* møteledere
* sekretærer
* protokollunderskrivere
* tellekorps og

andre

b) Godkjenning av fylkes/kommune-FFOs årsberetning for siste kalenderår

c) Godkjenning av fylkes/kommune-FFOs årsregnskap med revisors beretning for siste kalenderår

d) Vedta konkretisert arbeidsprogram for kommende periode

e) Vedta budsjett for inneværende år, inkludert fastsettingen av eventuelt honorar og godtgjørelser til FFOs tillitsvalgte

f) Saker fra medlemsorganisasjonene og styret

g) Valg av styre, fem–sju (5–7) medlemmer

* leder
* nestleder
* styremedlemmer
* to–fire (2–4) varamedlemmer

 Leder velges for ett (1) år. Styremedlemmer velges for to (2) år slik at halvparten er på valg hvert år. Varamedlemmer velges for ett (1) år.

 Antall styremedlemmer og varamedlemmer skal samlet ikke overstige ni personer. Styret konstituerer seg med de styrefunksjonene som er nødvendig.

h) Valg av revisor

i) Valg av valgkomité

* leder
* To (2) medlemmer
* Ett (1) varamedlem

 Leder velges for ett (1) år. Medlemmer velges for to (2) år slik at den ene står på valg hvert år. Varamedlem velges for ett (1) år.

Kommune-FFO kan redusere styret ned til tre (3) personer, leder og to (2) styremedlemmer.

# § 6 – Ekstraordinær kongress og ekstraordinært årsmøte

## A) FFO nasjonalt

Ekstraordinær kongress skal innkalles når FFOs hovedstyre eller 1/3 av FFOs medlemsorganisasjoner krever det.

Ekstraordinær kongress innkalles med minst én (1) måneds skriftlig varsel til medlemsorganisasjonene. Med innkallingen skal følge saksliste.

Ekstraordinær kongress kan bare behandle de saker som meldes i møte­inn­kallingen.

### B) FFO i fylker og kommuner

Årsmøte skal innkalles når styret eller 1/3 av FFOs medlemsorganisasjoner krever det.

Ekstraordinært årsmøte innkalles med minst én (1) måneds skriftlig varsel til medlemsorganisasjonene. Med innkallingen skal følge saksliste.

Ekstraordinært årsmøte kan bare behandle de saker som meldes i møte­inn­kallingen.

# § 7 – FFOs valgkomité

***A) FFO nasjonalt***

***1. Valgkomiteens saksbehandling***

FFOs valgkomité innstiller overfor FFOs kongress på kandidater til FFOs hovedstyre og valgkomité. Valgkomiteen varsler medlemsorganisasjonene minst seks (6) måneder før kongressen om de forestående valgene. Med varselet skal følge oversikt over verv og tillitsvalgte som står på valg, samt frister for innsending av forslag på kandidater.

Valgkomiteens innstilling skal sendes medlemsorganisasjonene minst tre (3) uker før FFOs kongress.

Valgkomiteen skal legge vekt på å fremme forslag som speiler bredden i FFOs medlemsorganisasjoner. Det forutsettes at kandidaten har bred støtte, er godkjent og har tillit fra sin egen organisasjon. Innstillingen må ha en god balanse mellom kvinner og menn, og komiteen må forsikre seg om at alle kandidater er innforstått med ansvaret de påtar seg. Valgkomiteen må sikre at styret sammensettes med nødvendig kompetanse for å fylle de rollene det er behov for.

Valgkomiteen skal fremme forslag som sikrer nødvendig kontinuitet.

Ingen person kan uten opphold ha ulike tillitsverv i FFO nasjonalt i mer enn ti år.

***2. Valg***

Valgkomiteen legger frem sin innstilling med forslag på kandidater. Møteleder eller dirigent leder valgene.

***3. Valgregler***

FFOs kongress vedtar valgreglement.

Detaljert valgreglement fremgår av vedlegg 2.

***B) FFO i fylker og kommuner***

## 1. Valgkomiteens saksbehandling

Valgkomiteen innstiller overfor FFOs årsmøte på kandidater til styre og valgkomite. Valgkomiteen varsler medlemsorganisasjonene minst to (2) måneder før årsmøtet

om de forestående valgene. Med varslet skal følge oversikt over verv og tillitsvalgte som står på valg, samt frister for innsending av forslag på kandidater.

Valgkomiteens innstilling skal sendes medlemsorganisasjonene minst to (2) uker før årsmøtet.

Valgkomiteen skal legge vekt på å fremme forslag som speiler bredden i FFOs medlemsorganisasjoner. Det forutsettes at kandidaten har bred støtte, er godkjent og har tillit fra sin egen organisasjon. Innstillingen må ha en god balanse mellom kvinner og menn, og komiteen må forsikre seg om at alle kandidater er innforstått med ansvaret de påtar seg. Valgkomiteen må sikre at styret sammensettes med nødvendig kompetanse for å fylle de rollene det er behov for.

Valgkomiteen skal fremme forslag som sikrer nødvendig kontinuitet.

For fylkes- og kommune-FFO må kandidater som blir foreslått og valgt, være bosatt i fylket/kommunen, ha naturlig tilknytning til fylket/kommunen eller ha tilknytning til et lokalledd som har gjeldende fylke/kommune som nedslagsfelt. Ved interkommunale FFO bør styret ha representanter fra de respektive kommunene eller ha tilknytning til gjeldende lokale ledd som har gjeldende kommuner som nedslagsfelt.

Ingen person kan uten opphold ha ulike tillitsverv i fylkes-FFO i mer enn ti år, og i kommune-FFO i mer enn ti år.

## 2. Valg

Valgkomiteen legger frem sin innstilling med forslag på kandidater. Møteleder eller dirigent leder valgene.

## 3. Valgregler

FFOs valgreglement, vedtatt av FFOs kongress, gjelder også for fylker og kommuner.

Detaljert valgreglement fremgår av vedlegg 2.

# § 8 – FFOs representantskap

## 1. Myndighet

FFOs representantskap er FFOs høyeste myndighet mellom møtene i FFOs kongress. Represen­tantskapets oppgave er å utvikle grunnlaget for og føre tilsyn med virk­somheten samt styrke kontakten medlemsorganisasjonene imellom og mellom organisasjonene og hovedstyret.

## 2. Møterett

I FFOs representantskap har medlemsorganisasjonene anledning til å møte med to (2) ledere (valgte eller ansatte) eller de representantene organisasjonene oppnevner.

Unge funksjonshemmede og Studieforbundet Funkis kan møte med én observatør med talerett, men uten forslags- og stemmerett.

Fylkes-FFO har anledning til å møte i FFOs representantskap med leder eller nestleder. Disse har talerett i alle saker og forslagsrett i alle saker med unntak av valg. Representantene har ikke stemmerett.

## 3. Innkalling

Hovedstyret innkaller FFOs representantskap én gang pr. år med to (2) måneders skriftlig varsel. Saksliste skal følge innkallingen. Saker som ikke står på sakslisten, kan ikke behandles dersom mer enn halvparten av de tilstedeværende medlemsorganisasjonene motsetter seg dette. FFOs representantskap skal innkalles når minst 1/3 av organisasjonene krever det.

## 4. Hovedansvarsområder for FFOs representantskap

Representantskapet skal behandle:

1. politiske og organisatoriske saker av felles interesse
2. hovedstyrets årsberetning
3. hovedstyrets årsregnskap
4. FFOs rammebudsjett for kommende år, inkludert fastsettingen av honorar og godtgjørelser til FFOs hovedstyre
5. søknader om medlemskap i FFO

## 5. Ekstraordinært møte i FFOs representantskap

Ekstraordinært møte i FFOs representantskap innkalles når FFOs hovedstyre eller 1/3 av FFOs medlemsorganisasjoner krever det.

Ekstraordinært møte i FFOs representantskap innkalles med minst 14 dagers skriftlig varsel til medlemsorganisasjonene. Med innkallingen skal følge saksliste.

Ekstraordinært møte i FFOs representantskap kan bare behandle de saker som meldes i møte­inn­kallingen.

# § 9 – FFOs hovedstyre og styret i fylkes- og kommune-FFO

### A) FFO nasjonalt

##

## 1. Myndighet

Hovedstyret er FFOs høyeste myndighet mellom møter i FFOs representantskap. Hovedstyrets oppgave er å lede FFO. Styret beslutter i alle saker som ikke er tillagt FFOs høyere organ. Ved stemmelikhet i styret har styrets leder, eller fungerende leder, dobbeltstemme. Hovedstyrets medlemmer har møte-, tale- og forslagsrett, men ikke stemmerett i FFOs kongress og representantskap.

Hovedstyret har et overordnet ansvar for all virksomhet i FFO. Hovedstyret har innsynsrett i virksomheten i formelle organisasjonsledd og annet samarbeid på ulike nivåer i FFO. Hovedstyrets leder og FFOs generalsekretær eller deres representanter har rett til å møte med tale- og forslagsrett i alle FFOs organisasjonsledd.

FFOs hovedstyre har myndighet til å vedta instrukser og retningslinjer for FFO der denne myndigheten ikke er tillagt andre organ.

**1.1 FFOs arbeidsutvalg**

For FFO nasjonalt utgjør FFOs leder, 1. nestleder, 2. nestleder FFOs arbeidsutvalg. Arbeidsutvalget forbereder møter i FFOs hovedstyret i samarbeid med generalsekretæren. Arbeidsutvalget fatter beslutninger i tråd med de fullmakter som hovedstyret gir.

## 2. Medlemmer og innkalling

Hovedstyret i FFO består av leder, 1. nestleder, 2. nestleder, ni (9) styremedlemmer ogUnge funksjonshemmedesrepresentant. I tillegg tiltrer ansattes representant i tråd med tariffavtale. Hovedstyret innkalles av leder og ellers når minst 1/4 av hovedstyrets med­lemmer krever det. Unge funksjonshemmede møter med tale- og forslagsrett.

Tillitsvalgte i FFO som i løpet av valgperioden suspenderes eller ekskluderes eller melder seg ut av egen organisasjon, må fratre sitt tillitsverv i FFO.

## 3. Hovedstyrets ansvarsområder

1. FFOs økonomi
2. innstilling i saker til FFOs kongress og representantskap
3. justering av FFOs budsjett
4. utvikling av FFOs politikk og organisasjon
5. representasjon fra FFO i styrer, råd og utvalg
6. forvaltning av FFOs signatur og fullmakter
7. ansettelse av FFOs generalsekretær og eventuelt assisterende generalsekretær
8. håndheving av FFOs vedtekter og retningslinjer

***4. FFOs økonomi***

FFOs midler skal brukes til å fremme fellesskapets formål. FFO kan ikke gi økonomisk støtte til enkeltpersoner og organisasjoner eller til andre utenforliggende formål.

Hovedstyret kan fastsette retningslinjer for dekning av tapt arbeidsinntekt.

Når tillitsvalgte i en periode påtar seg lønnet oppdrag i FFO der FFO er arbeidsgiver, må vedkommende tre ut av den tillitsvalgte posisjonen i perioden.

### B) FFO i fylker og kommuner

## 1. Myndighet

Styret i fylkes- og kommune-FFO er høyeste myndighet mellom årsmøtenei fylkes- og kommune-FFO. Styret beslutter i alle saker innenfor rammene av vedtak i FFOs kongress og hovedstyre. Ved stemmelikhet i styret har styrets leder, eller fungerende leder, dobbeltstemme. Styrets medlemmer har møte-, tale- og forslagsrett, men ikke stemmerett i FFOs årsmøte.

Hovedstyret har et overordnet ansvar for all virksomhet i FFO. Hovedstyret har innsynsrett i virksomheten i formelle organisasjonsledd og annet samarbeid på ulike nivåer i FFO. Hovedstyrets leder og FFOs generalsekretær eller deres representanter har rett til å møte med tale- og forslagsrett i alle FFOs organisasjonsledd.

## 1.1 FFOs arbeidsutvalg

For FFO i fylker og kommuner kan det opprettes et arbeidsutvalg når det er hensiktsmessig. Arbeidsutvalget fatter beslutninger i tråd med de fullmakter som styret gir.

## 2. Medlemmer og innkalling

Styret i fylkes-FFO består av minst fem (5) medlemmer: leder, nestleder og styremedlemmer. I fylkes-FFO som har eget sekretariat, består styret av leder, nestlederog styremedlemmer. Leder skal velges ved særskilt valg for ett (1) år om gangen. Nestleder og de andre styremedlemmene skal velges for to (2) år om gangen, slik at halvparten er på valg hvert år. Varamedlemmer velges for ett (1) år. Styret innkalles av leder og ellers når minst 1/4 av styrets medlemmer krever det.

Styret i kommune-FFO kan bestå av leder og to (2) styremedlemmer.

Tillitsvalgte i FFO som i løpet av valgperioden suspenderes eller ekskluderes eller melder seg ut av egen organisasjon, må fratre sitt tillitsverv i FFO.

## 3. Styret i fylkes- og kommune-FFOs ansvarsområder

1. interessepolitisk arbeid og brukermedvirkning i fylket og kommunen; jf. § 11 og §12, pkt. 1.
2. iverksette vedtak gjort av overordnede organ
3. drifte FFO i fylket og kommunen administrativt og økonomisk
4. legge til rette for samarbeid mellom FFOs medlemsorganisasjoner, henholdsvis i fylket og i kommunen
5. legge til rette for et samarbeid mellom FFO i fylkene om spesialisthelsetjenesten i de regionale helseforetakene (gjelder fylkes-FFO)

## 4. FFOs økonomi

FFO i fylker og kommuner er egen juridisk enhet med eget organisasjonsnummer, og har ansvaret for egen økonomi innenfor rammene av vedtak i FFOs kongress og hovedstyre.

FFOs midler skal brukes til å fremme fellesskapets formål. FFO kan ikke gi økonomisk støtte til enkeltpersoner og organisasjoner eller til andre utenforliggende formål.

Styret kan fastsette retningslinjer for dekning av tapt arbeidsinntekt.

Når tillitsvalgte i en periode påtar seg lønnet oppdrag i FFO der FFO er arbeidsgiver, må vedkommende tre ut av den tillitsvalgte posisjonen i perioden.

# § 10 – FFOs sekretariat

### A) FFO nasjonalt

## 1. Sekretariatets oppgaver

FFOs sekretariat ledes av FFOs generalsekretær som har arbeidsgiveransvaret for ansatte i sekretariatet. Sekretariatets oppgave er å forberede sakene for å iverksette beslutningene vedtatt av FFOs organer.

## 2. FFOs generalsekretær

Hovedstyrets leder er generalsekretærens nærmeste overordnede.

Hovedstyret fastsetter instruks for generalsekretæren.

Generalsekretæren møter i FFOs hovedstyre med tale- og forslagsrett og innstiller til vedtak. Generalsekretæren møter med talerett i FFOs kongress og representantskap og kan møte med tale- og forslagsrett i alle FFOs arbeidsgrupper og utvalg. Det skal utarbeides egen arbeidsinstruks og arbeidsavtale.

### B) FFO i fylker og kommuner

Det er et FFO-sekretariat i hvert fylke. I fylker der det er sekretariat med ansatte, er disse nasjonalt ansatt.

Sekretariatets oppgave er å forberede sakene for å iverksette beslut­ningene vedtatt av fylkes-FFOs organer og av FFO nasjonalt.

# §11 – FFOs fylkesledd – Fylkes-FFO

FFO nasjonalt har ansvar for opprettelse og oppfølging av fylkes-FFO.

## 1. FFOs program

FFOs program, som er vedtatt av FFOs kongress, er forpliktende på alle nivå. FFO i fylker fastsetter konkretisert arbeidsprogram for egen virksomhet innenfor rammene av FFOs program.

Fylkes-FFOs hovedansvarsområder:

* interessepolitisk arbeid
* brukermedvirkning i fylkene, inkludert samarbeidet i tilknytning til de regionale helseforetakene og brukermedvirkningsarbeidet i kommuner uten etablerte kommune-FFO
* følge opp eksisterende kommune-FFO og sørge for en gjensidig kommunikasjon mellom fylkes- og kommune-FFO

## 2. Vedtekter for FFO

Fylkes-FFO er forpliktet til å følge vedtektene slik disse fastsettes av FFOs kongress.

## 3. Årsberetning og regnskap

Innen 15. mai hvert år skal FFO nasjonalt ha mottatt årsberetningog årsregnskap med revisors beretning fra fylkes-FFO. Møteprotokoller skal sendes til FFO nasjonalt fortløpende. Protokoller og annen informasjon skal også sendes kommune-FFO-ene i fylket.

# § 12 – FFOs lokale ledd – Kommune-FFO

Fylkes-FFO har ansvar for å følge opp eksisterende kommune-FFO, og det skal etableres gode rutiner for en gjensidig kommunikasjon mellom fylkes- og kommune-FFO.

Der det er hensiktsmessig, kan organisasjonene lokalt velge å etablere interkommunalt FFO-samarbeid. Disse er underlagt de samme vedtektene som FFOs kongress har vedtatt.

Bestemmelser om kommune-FFO i disse vedtektene gjelder også for bydels-FFO der slike er opprettet.

## 1. FFOs program

FFOs program som er vedtatt av FFOs nasjonale organer, er forpliktende på alle nivå. FFO i kommuner fastsetter konkretisert arbeidsprogram for egen virksomhet innenfor rammene av FFOs vedtatte program.

Kommune-FFOs hovedansvarsområder:

* interessepolitisk arbeid
* brukermedvirkning i kommunene

## 2. Vedtekter for FFO

Kommune-FFO er forpliktet til å følge vedtektene slik disse fastsettes av FFOs kongress.

## 3. Årsberetning og regnskap

Innen 15. mai hvert år skal fylkes-FFO og FFO nasjonalt ha mottatt årsberetning og årsregnskap med revisors beretning fra kommune-FFO.

# § 13 – Unge funksjonshemmede

Unge funksjonshemmede er en sammenslutning av organisasjoner og grupperinger av ungdom med funksjonshemming og kronisk sykdom.

Unge funksjonshemmede er en selvstendig sammenslutning med egne vedtekter, organer, handlingsplan, regnskap og budsjett.

Unge funksjonshemmede møter i FFOs hovedstyre med tale og forslagsrett.

# § 14 – FFOs kontingent

### A) FFO nasjonalt

FFOs økonomi bygger på medlemskontingent, offentlige tilskudd og direkte bidrag fra organisasjoner og andre. Medlemskontingenten fastsettes av FFOs kongress. Den enkelte medlemsorganisasjon hefter ikke for FFOs økonomi utover kontingenten. Kontingent kan kun innkreves nasjonalt.

Organisasjoner som har betalt medlemskontingent, har stemmerett og kan ha valgbare kandidater i FFO.

### B) FFO i fylker og kommuner

FFOs økonomi bygger på medlemskontingent, offentlige tilskudd og direkte bidrag fra organisasjoner og andre. Den enkelte medlemsorganisasjon hefter ikke for FFOs økonomi.

Fylkes- og kommune-FFO har ikke anledning til å kreve kontingent. Fylkes-FFO får tilbakebetalt kontingent fra FFO nasjonalt og kommune-FFO mottar et driftstilskudd.

Organisasjoner der det nasjonale leddet har betalt medlemskontingent, har stemmerett og kan ha valgbare kandidater i FFO.

# § 15 – Utmelding

## 1. Gyldighet

Utmelding av FFO skal skje skriftlig til FFOs hovedstyre ved sekretariatet.FFOs representantskap og FFO i fylker og kommuner orienteres om utmeldingen.

FFO oppfordrer medlemsorganisasjoner som vurderer å melde seg ut, til å gi et varsel før utmeldingen skjer, for å sikre dialog i prosessen.

## 2. Økonomiske forpliktelser

Utmeldte medlemsorganisasjoner betaler kontingent det året de melder seg ut.

# § 16 – Opphevelse av medlemskap for FFOs medlemsorganisasjoner

***1. Opphevelse av medlemskap***

Medlemsorganisasjoner som undergraver FFOs formål og virksomhet og opptrer til skade for fellesorganisasjonen, kan fratas medlemskapet. Hovedstyret innstiller til FFOs representantskap om opphevelse av medlemskap.

Organisasjonen som blir foreslått fratatt sitt medlemskap, har rett til å uttale seg, og har rett til innsyn i sakens dokumenter før vedtak fattes.

***2. Gjenopptak av medlemskap***

Organisasjonen har rett til å søke medlemskap på nytt når to år er gått.

# § 17 – Sanksjoner for FFO i fylker og kommuner

## 1. Beslutning om sanksjoner

Hovedstyret kan iverksette sanksjoner overfor fylkes-FFO og kommune-FFO etter vedtatte kriterier. Beslutningen kan oppheves av FFOs hovedstyre dersom grunner for sanksjoner faller bort. Hovedstyrets vedtak trer i kraft umiddelbart.

## 2. Sanksjonsformer

1. FFOs hovedstyre har fullmakt til å sette et styre i fylkes-FFO og kommune-FFO under administrasjon dersom særskilte forhold krever dette. Dette innebærer å overprøve vedtak i styret og /eller avsette et valgt styre og innkalle til et nytt årsmøte.
2. FFOs hovedstyre har fullmakt til å utelukke tillitsvalgte fra verv i FFO.

## 3. Kriterier for å utløse sanksjoner

FFOs hovedstyre kan sette i verk ulike sanksjoner.

***Kriterier til pkt. 2a)***

* Når styret i fylkes-FFO og kommune-FFO undergraver FFO som samarbeidsorgan, og dermed svekker FFOs interessepolitiske kraft eller på utilbørlig måte skader FFOs virksomhet.
* Når det avdekkes økonomiske disposisjoner som er ulovlig ut fra norsk lov og/eller ikke er forenlig med FFOs oppdrag.
* Når styret i fylkes-FFO og kommune-FFO opptrer i strid med FFOs program og vedtekter.

***Kriterier til pkt. 2b)***

* Når tillitsvalgte i FFO undergraver FFO som samarbeidsorgan, og dermed svekker FFOs interessepolitiske kraft eller på utilbørlig måte skader FFOs virksomhet.
* Når det avdekkes økonomiske disposisjoner som er ulovlig ut fra norsk lov og/eller ikke er forenlig med FFOs oppdrag.
* Når tillitsvalgte i fylkes-FFO og kommune-FFO opptrer i strid med FFOs program og vedtekter.

## 4. Saksbehandling og vedtak

Før en sak om sanksjoner legges frem for behandling i FFOs hovedstyre, skal saken utredes grundig, og aktuelle personer og organisasjoner skal være gitt anledning til å uttale seg.

Før utelukkelse fra tillitsverv i FFO fatter FFOs hovedstyre eksplisitt vedtak om varighet. Melding om vedtak skal sendes rekommandert til den eller de det gjelder.

Vedtak om sanksjoner trer i kraft umiddelbart, men vedtak om utelukkelse fra tillitsverv i FFO kan ankes. Dersom FFOs hovedstyre opprettholder sitt vedtak, kan saken gå videre til behandling i FFOs representantskap.

# § 18 – Habilitetsregler

Tillitsvalgt i FFO er inhabil, og skal ikke delta i saksbe­handling eller vedtak i styret i en sak når

* vedkommende selv er part i saken
* vedkommende er i slekt eller svogerskap med en part i opp- eller nedstigende linje eller i sidelinje så nær som søsken
* vedkommende er eller har vært gift, samboende eller forlovet med en part
* andre særegne forhold foreligger, som er egnet til å svekke tilliten til vedkommende sin upartiskhet

Med part menes her den eller de personer eller organer en avgjørelse retter seg mot eller som saken ellers direkte gjelder. Vedkommende tillitsvalgt må selv melde fra om inhabilitet.

# § 19 – Oppløsning

### A) FFO nasjonalt

FFOs kongress (ordinær eller ekstraordinær) kan vedta å oppløse FFO. Forslag om oppløsning må fremgå av innkallingen til møtet.

Med innkallingen skal følge forslag om anvendelse av FFOs midler og eiendeler. Midlene kan foreslås benyttet til formål som kommer flest mulig grupper av mennesker med funksjonshemming og kronisk sykdom til gode. Får intet forslag om anvendelse av midler og eiendeler flertall, skal midlene overføres ansvarlig departement for anvendelse til beste for mennesker med funksjonshemming og kronisk sykdom.

Vedtak om oppløsning skal bekreftes av ekstraordinær kongress. Slik ekstraordinær kongress skal ikke avholdes før etter minst seks (6) måneder.

### B) FFO i fylker og kommuner

FFOs hovedstyre kan oppløse fylkes-FFO dersom det ikke lenger er grunnlag for drift, jf. krav i § 4B) pkt. 1. Ved oppløsning av et fylkes-FFO skal midlene overføres FFO nasjonalt som skal nytte dem til styrking av arbeid i fylkene.

Styret i fylkes-FFO kan etter godkjenning i FFOs hovedstyre oppløse kommune-FFO dersom det ikke lenger er grunnlag for drift, jf. krav i § 4B) pkt. 1. Ved oppløsning av et kommune-FFO skal midlene overføres fylkes-FFO som skal nytte dem til styrking av arbeid i kommunene.

Eventuelle midler etter oppløsning av fylkes- eller kommune-FFO, skal settes på egen konto i tre (3) år. I denne perioden skal beholdningen synliggjøres i årsregnskapet til FFO nasjonalt eller FFO i fylker.

# § 20 – Uenighet/tvist om forståelsen av FFOs vedtekter

**Behandling av tvister**

Ved uenighet/tvist om forståelsen av FFOs vedtekter skal uenigheten/tvisten avgjøres av FFOs hovedstyre.

Partene kan anke hovedstyrets avgjørelse til FFOs representantskap. Vedtaket iverksettes umiddelbart selv om det ankes. Anken må fremsettes innen fire (4) uker etter at meldingen om vedtak er mottatt av vedkommende part.

# § 21 – Ikrafttreden

**Tidspunkt for ikrafttreden**

FFOs vedtekter er gjeldende fra og med vedtak fattes, med mindre det i endringsvedtaket også foreligger forslag til tidspunkt for ikrafttreden av vedtektsendringen.

# Vedlegg 1: Forretningsorden for FFO

**FFOs vedtatte forretningsorden gjelder også for møter i fylker og kommuner.**

### A) FFO nasjonalt

Hver medlemsorganisasjon har rett til å møte med to representanter. Disse representerer organisasjonens stemmer. Medlemsorganisasjonens stemmer avgis enhetlig, dvs. stemmene kan ikke splittes.

1. FFOs kongress/representantskap velger møteleder og andre møtefunksjonærer etter innstilling fra FFOs hovedstyre.
2. FFOs leder åpner forhandlingene og leder møtet til møteleder er konstituert.
3. Møteleder leder møtet med videre konstituering.
4. Alle som ønsker ordet, viser det med nummerskilt.
5. Taletid begrenses i utgangspunktet ikke. Møteleder kan foreslå å begrense taletiden.
6. Forslag skal leveres skriftlig til møteleder og undertegnes med personnavn og medlemsorganisasjonens navn.
* Forslag til vedtak som ikke er levert eller fremsatt før det er satt strek, behandles ikke.
* Når det settes strek, skal de fremsatte forslag til vedtak og talerlisten refereres.
* Forslag kan ikke trekkes etter at det er satt strek.
1. Replikk varsles med eget tegn. Til hvert innlegg er det anledning til replikk, hver på maksimum ett (1) minutt. I tillegg har taleren rett til evt. svar/replikk. Det er ikke anledning til duplikk.
2. Alle som ber om ordet til forretningsorden, får dette straks.
3. Utsettelsesforslag tas umiddelbart etter votering

### B) FFO i fylker og kommuner

Hver medlemsorganisasjon har rett til å møte med to representanter. Disse representerer organisasjonens stemmer. Medlemsorganisasjonens stemmer avgis enhetlig, dvs. stemmene kan ikke splittes.

1. FFOs årsmøte/ledermøte velger møteleder og andre møtefunksjonærer etter innstilling fra FFOs styre.
2. FFOs leder åpner forhandlingene og leder møtet til møteleder er konstituert.
3. Møteleder leder møtet med videre konstituering.
4. Alle som ønsker ordet, viser dette med nummerskilt.
5. Taletid begrenses i utgangspunktet ikke. Møteleder kan foreslå å begrense taletiden.
6. Forslag skal leveres skriftlig til møteleder og undertegnes med personnavn og

medlemsorganisasjonens navn.

- Forslag til vedtak som ikke er levert eller fremsatt før det er satt strek, behandles ikke.

- Når det settes strek, skal de fremsatte forslag til vedtak og talerlisten refereres.

- Forslag kan ikke trekkes etter at det er satt strek.

1. Replikk varsles med eget tegn. Til hvert innlegg er det anledning til replikk, hver på maksimum ett (1) minutt. I tillegg har taleren rett til evt. svar/replikk. Det er ikke anledning til duplikk.
2. Alle som ber om ordet til forretningsorden, får dette straks.
3. Utsettelsesforslag tas umiddelbart opp til votering.

# Vedlegg 2: Valgreglement for valg i FFO

### A) FFO nasjonalt

1. Valgkomiteen legger frem forslag til kandidater, mens møteleder/dirigent leder

Valgene.

1. Valgkomiteen avgir innstilling på kandidater til verv i FFO. Inn­stillingen skal

 sendes medlemsorganisasjonene minst tre (3) uker før valgene skal avholdes. Innstillingen skal være skriftlig og begrunnet.

1. Foreligger det ikke forslag om mer enn én kandidat til et verv, kan møtet enstemmig vedta valg ved akklama­sjon. Krever én delegat skriftlig valg, skal dette gjennomføres.
2. Kandidater velges i rekkefølge etter oppnådd stemmetall.
3. Kandidater regnes som valgt dersom de har fått mer enn halvparten av de avgitte stemmene.
4. Dersom ingen kandidater får mer enn halvparten av de avgitte stemmer, skal det avholdes nytt valg. Kandidaten med laveste stemmetall skal da strykes, og omvalg holdes blant de kandidater som gjenstår. Dette gjentas inntil alle verv er besatt. Om det ved omvalg blir likt stemmetall mellom to (2) kandidater, skal det trekkes lodd mellom disse.
5. Leder velges ved særskilt valg.
6. 1. og 2. nestleder velges ved særskilt valg etter valg av leder.
7. Ved valg av medlemmer til FFOs hovedstyre skal det oppføres ni (9) navn på stemmeseddelen.
8. Leder av valgkomiteen velges ved særskilt valg.
9. Valg av fire medlemmer til valgkomiteen skjer i rekkefølge etter stemmetall.
10. Kumulering, det vil si oppføring av kandidaters navn flere ganger, godtas ikke og medfører forkastning av stemmen.
11. Oppføres andre navn enn de foreslåtte kandidaters, er stemmen ugyldig og skal forkastes. Blanke stemmer regnes som avgitte stemmer.

### B) FFO i fylker og kommuner

1. Valgkomiteen legger frem forslag til kandidater, mens møteleder/dirigent leder

valgene.

1. Valgkomiteen avgir innstilling på kandidater til verv i FFO. Inn­stillingen skal sendes medlemsorganisasjonene minst to (2) uker før årsmøtet i fylkes- og kommune-FFO. Innstillingen skal være skriftlig og begrunnet.
2. Foreligger det ikke forslag om mer enn én kandidat til et verv, kan møtet enstemmig vedta valg ved akklama­sjon. Krever én delegat skriftlig valg, skal dette gjennomføres.
3. Kandidater velges i rekkefølge etter oppnådd stemmetall.
4. Kandidater regnes som valgt dersom de har fått mer enn halvparten av de avgitte stemmene.
5. Dersom ingen kandidater får mer enn halvparten av de avgitte stemmer, skal det avholdes nytt valg. Kandidaten med laveste stemmetall skal da strykes, og omvalg holdes blant de kandidater som gjenstår. Dette gjentas inntil alle verv er besatt. Om det ved omvalg blir likt stemmetall mellom to kandidater, skal det trekkes lodd mellom disse.
6. Leder velges ved særskilt valg.
7. Nestleder velges ved særskilt valg etter valg av leder.
8. Ved valg av medlemmer til styret for fylkes- og kommune-FFO skal det på stemmeseddelen oppgis det antall styremedlemmer som i hvert tilfelle skal velges.
9. Leder av valgkomiteen velges ved særskilt valg.
10. Valg av medlem for to (2) år foretas ved særskilt valg. Valg av medlem og ett (1) varamedlem til valgkomiteen skjer i rekkefølge etter stemmetall.
11. Kumulering, det vil si oppføring av kandidaters navn flere ganger, godtas ikke og medfører forkastning av stemmen.
12. Oppføres andre navn enn de foreslåtte kandidaters, er stemmen ugyldig og skal forkastes. Blanke stemmer regnes som avgitte stemmer.

# Vedlegg 3: Retningslinjer for behandling av medlemskap i FFO

Søknader om medlemskap i FFO skal vurderes på grunnlag av §§ 1 og 2 i FFOs vedtekter:

1. **Interesseorganisasjon**

I henhold til § 1 skal det vurderes om søkerorganisasjonen er en interesseorganisasjon av mennesker med funksjonshemming og kronisk sykdom eller pårørende som har vanskelig for å ivareta egne interesser. Med interesseorganisasjonforstår FFO en organisasjon som arbeider for å fremme medlemmenes interesser bl.a. gjennom tiltak.

**2. Organisasjon av funksjonshemmede**

I henhold til § 2 skal det vurderes om søkerorganisasjonen organiser mennesker med funksjonshemming og kronisk sykdom. Men funksjonshemmingforstår FFO en konflikt mellom individets forutsetninger og miljøets og samfunnets krav til funksjon på områder som er vesentlige for etablering og opprettholdelse av menneskers selvstendighet og sosiale tilværelse.

**3. Innflytelsen i organisasjonen**

Ihenhold til § 2 skal det vurderes om søkerorganisasjonen sikrer mennesker medfunksjonshemming og kronisk sykdomog deres pårørende en avgjørende innflytelse i organisasjonen. Med avgjørende innflytelse forstår FFO at medlemskapskriteriene og de styrende organene er slik utformet at organisasjonen alltid vil forbli under kontroll av funksjonshemmede og deres pårørende.

**4. Landsdekkende organisasjon**

I henhold til § 2 skal det vurderes om søkerorganisasjonen er landsdekkende. Med landsdekkende forstår FFO at organisasjonen er åpen for medlemmer fra hele landet, og har medlemmer i minst fire fylker.

**5. Individuelt medlemskap**

I henhold til § 2 skal det vurderes om søkerorganisasjonen bygger på individuelt medlemskap. Med individuelt medlemskapforstår FFO en ordning som bygger på «ett medlem – én stemme», og ikke på familiemedlemskap eller andre former for kollektivt medlemskap.

**6. Demokratisk organisasjon**

I henhold til § 2 skal det vurderes om søkerorganisasjonen er en demokratisk organisasjon. Med demokratisk forstår FFO en organisasjon som bygger på individuell stemmerett, som har valgt ledelse, som respekterer flertallets beslutninger, og som verner mindretallets ytringsfrihet.

**7. Samfunns politisk arbeidende organisasjon**

I henhold til § 2 skal det vurderes om søkerorganisasjon arbeider samfunns-politisk. Med samfunnspolitisk arbeidforstår FFO at organisasjonen må ha egne initiativ for samfunnsordninger som bidrar til å oppfylle FFOs overordnede mål om samfunnsmessig likestilling og deltakelse for funksjonshemmede.

**8. Aktiv organisasjon i FFO**

I henhold til § 2 skal det vurderes om søknadsorganisasjonen har vilje og evne til å bli en aktiv organisasjon i FFO. Med aktiv deltakelseforstår FFO at organisasjonens ledere forplikter seg til å delta i FFOs organer, at organisasjonen sprer informasjon om FFOs arbeid til egne medlemmer og til egne organisasjonsledd, at organisasjonen oppfordrer lokale tillitsvalgte til å delta i fylkes- og kommune-FFO, at organisasjonen regelmessig sender vedtekter, arbeidsprogram, årsmelding, årsregnskap, styresammensetning og medlemstall til FFO, og at medlemskontingenten til FFO betales.

**9. Behandling av søknad**

Ved søknad om medlemskap skal det vurderes om det allerede finnes et organisasjonstilbud i FFO for gruppen som søkerorganisasjonen representerer. Det skal føres forhandlinger mellom søkerorganisasjonen og aktuelle medlemsorganisasjoner i FFO.

FFO skal dermed søke å skape kontakt mellom søkerorganisasjonen og de medlemsorganisasjoner i FFO som mener at søkerorganisasjonen burde være tilknyttet deres organisasjon. Hensikten er å få organisasjonene sammen for å drøfte organisasjonstilbudet som finnes.

Dersom forhandlingene/drøftingene mellom søkerorganisasjonen og medlems- organisasjonen(e) ikke fører frem, skal søknad legges frem for ny vurdering i FFOs organer.

**Funksjonshemmedes Fellesorganisasjon**

FFO er funksjonshemmedes organisasjoners samarbeidsorgan i Norge. FFOs 84 medlemsorganisasjoner har rundt 350 000 medlemmer.

FFOs overordnede mål er samfunnsmessig likestilling og deltakelse for funksjonshemmede. FFO er grunnfestet i troen på menneskeverdets ukrenkelighet og solidaritetssamfunnet og motarbeider alle former for diskriminering av funksjonshemmede. FFO krever anerkjennelse av alle menneskers likeverd, like rettigheter og like muligheter.

Likestilling og deltakelse innebærer at funksjonshemmedes organisasjoner anerkjennes som funksjonshemmedes representanter.

**FFOs virksomhet og arbeidsform**

FFO er et organ som skal fremme felles politisk opptreden blant funksjonshemmedes organisasjoner i samfunnet. FFO ønsker å styrke medlemsorganisasjonene slik at samarbeidet i FFO blir rotfestet i den enkelte organisasjons mål og aktivitet. FFOs opplysningsvirksomhet bygger på troen på solidaritet, menneskerettigheter og menneskets evne til livslang læring.

**Funksjonshemming**

FFO ser på funksjonshemming som en konflikt mellom individets forutsetninger og miljøets og samfunnets krav til funksjon. Dette gjelder særskilt på områder som er vesentlig for etablering og opprettholdelse av menneskers selvstendighet og sosiale tilværelse.

Samfunnets vilje til å kompensere og redusere følgene av funksjonshemming er avgjørende for individets livskvalitet. Overordnet er viljen til lovfesting av individets rettigheter, tilrettelegging av det sosiale og fysiske miljø samt rettferdig sosial og økonomisk fordeling i samfunnet.

**Solidaritet**

FFO-samarbeidet bygger på troen på et solidarisk samfunn. FFO ønsker en samfunnsutvikling som virkeliggjør alle menneskers likeverd, like rettigheter og like muligheter. Et samfunn der funksjonshemmede er likestilte med resten av befolkningen, er et samfunn tuftet på solidaritet og som praktiserer likeverdige levekår og rettferdig fordeling.

Funksjonshemmedes Fellesorganisasjon, Mariboes gate 13, 0183 Oslo

[www.ffo.no](http://www.ffo.no) E-post: post@ffo.no Telefon: 23 90 51 50